
BRUADAR  NEBUCHADNESAIR. 

A'  CHEUD  PnAIRT, 


Oidhche  'shonruich  na  neamhan, — Daniel  ii. 
Chunnaic  righ  nan  Caldeach 
Bruadar  soileimt'  r'a  leughadh, 
Mu  mhòr  chinnich  's  mu  threuhhan, 
'S  ionnan  iomhaidh  dha  feuchainn 
Ceithir  chumhachdan  treubhach, 
'Bha  gu  riaghladh  fo  neamh  gu  àm  òrduicht.' 

Bha  gu,  &e. 

'S  ceithir  meatailtean  làidir 
Bha  san  ìomhaigh  so  tàithte, 
'S  i  do  chuma  sliochd  Adhaimh, 
'Sioa  0  'mulach  gu  'sàiltean, 
Ann  a  dreach  a's  'na  h-àirde  : 
'N  uair  a  sheas  i  'na  làthair, 
Cha  robh  samhladh  fo  nèamh  ann  an  glòir  dhith. 
Cha  robh,  <fec. 

'N  uair  a  dhiìisg  Nebuchadnesar, 
'3  gun  an  iomhaidh  air  sgeul  aig', 
Buaireas  spioraid  rinn  greira  air, 
'S  chuir  e  'dhruidhean  nan  èìgin, 
Fo  bhinn  bàls  iad  gu'm  feumadh 
Ni  do-dheanta  do  chreutair, 
'Bhruadar  innseadh,  's  a  bhrigh  thoirt  gun  dàil  dha. 
'Bhruadar  innseadh,  <kc. 

'Measg  luchd-aoradh  nan  iodhal 
Cha  robh  druidh  ann  no  fiosaich' 
Aig  'n  robh  spiorad  a'  ghliocais, 
'Thoirt  do'n  righ  an  ni  'shir  e, 
Oir  bha  'n  dealbhan  gun  bhith  annt', 
'S  cha  robh  feum  or  bhi  siorruidh  — 
Ni  nach  faight'  ach  a  mhàin  o  Dhia  Dhaniel. 

Ni  nach,  <fec. 


Ach  slieas  f  àidhe  an  Ard-Righ, 
Ann  am  fianuis  righ  Bhabloin, 
'S  cha  robh  'bhruadar  'na  chàs  air 
Dh'innis  's  mhìnich  gun  dàil  dha 
Brlgh  na  cùise  gu  'aiighios, 
'S  thuig  an  righ  anns  an  tràth  sin"" 
Nach  robh  Dia  ach  Dia  Dhaniel  r'a  ghlòrach', 

Nach  robh,  <fec. 

'Deir  am  fàidhe,  's  e  'lahhairt, 
*'  Thug  Dia  nèamh  agus  talaimh 
Fios  do'n  righ  ann  an  sealladh, 
Air  ni  sonruicht'  ri  tachairt, 
Ceithir  chumhachdan  maiseach, 
'S  riaghladh  rioghail  fa  leth  ac', 
Seasaidh  suas  air  an  talamh  'n  an  òrdugh. 

Seasaidh  suas,  <fcc. 

"  'S  mar  tha  'n  iomhaidh  a'  samhladh, 
B' e  righ  Bhabloin  bu  cheann  di, — Dan.  vii.  4. 
'H-uchd  's  a  làmhan  do  dh'airgiod, 
Medaich  's  Persaich'  bha  ainmcil. — Dan.  viii.  3.  20. 
'Brù  'sa  sleisdean  ro  dhealbhach, 
'S  i  'n  rioghachd  Ghreugach  bha  sealbhar 
Ann  an  Alasdair  ainmeil  a  thòisich. 

Ann  an,  àc. 

"  Rioghachd  na  Grèlg  so,  mar  chi  sin, 
B'  i  'n  treas  pàirt  i  do'n  ìomhaidh 
'Bha  do'n  umha  cho  riomhacb, 
'S  b'i  'n  treas  beathach  i  dh'innseadh, — Dan.  vii.  6. 
Bh'  as  an  f  hairge  ri  cinntinn, 

'S  am  boc-gaibhre  a  chiosnaich, — Dan.  viii.  6,  7,21. 
Anns  an  reith  an  dà  rioghachd  gu'n  do  chòmhlaich. 

Anns  an,  <bc. 

As  a'  bhoc  so,  mar  righrean, 
Ceithir  adhaircean  rinn  cinntinn, — Dan.  viii.  8  . 
'Sdh'fhàs  bho  aon  diubh,  mar  dh'innseadh, 
Adharc  bheag  nan  droch  innleachd, — 9,  11,  12,  25. 
Nach  e  Mahomet  millteach, 
'Chleachd  a  Chòran  roi'n  Bhiobull, 
A's  a  chluainibh  'nàit  innleachd  na  slàinte."" 

A's  a,  <kc. 


Mar  tha  'n  t-umlia  so  'crìoclinach' 
Ann  an  glùinean  na  h-ìomhaidli, 
'Nriaghladh  Greugach  chaidh  sìos  e, 
'S  dh'f  hàs  a  suas  clieathramh  rioghachd, 
'S  iad  na  Romanaich  ghniomhach 
Luirgnean  's  casan  na  h-\omhaidh, 
Bha  do  dh'iarrunn  a's  cuid  do  chrè  làthaich. 

Bha  do,  <fec. 

Is  e  so  'n  ceathramh  beathach, — Dan.  vii.  7. 
'Chunnaic  Daniel   'na  thaisbein', 
Bha  cho  mhiUteach  'na  chleachdainn,  ; 
Bhris  a  sìos  's  chuir  fo  chasaibh, 
Fuigheal  f  huair  e  air  thalamh 
Do  na  righrean  bh'  ann  roimhe, 
'S  air  a  cheann  bha  deich  adhaircean  an  òrdugh.^ 
'S  air  a  cheann,  &c. 

'S  mar  dheich  meòir  air  na  casan 
Tha  deich  adhaircean  a*"  bheathaich, 
'Siad  maraon  a  comh-f  hreagairt 
Do  dheich  crùin  bh'  air  am  faicinn 
Orr'  le  Eoin  anns  an  Taisbean', — Taisb.  xiii.  1- 
'S  iad  deich  righrean  na  cathrach, — xvii.  12. 
'Mbaile  mor  bha  o  shean  fo'n  aon  lompair'. 

'M  baiìe  mòr,  àc. 

Cheathramh  pàirt  so  do'n  ìomhaidh, 
Tha  cho  ainmeil  's  a'  Bhiobul, 
Fo  na  samhlaidhean  lionmhor, 
Tha  cho  soiUeir  'g  a  mìneach', 
Tha  ri'm  faicinn  's  an  linn  so, 
Dlùth  do  làithibh  a  crioch'aidh, — Tais,  xiii.  5. 
Anu  an  riaghladh  dheich  righ'  na  Roinn-Eòrpa. 
Ann  an  riaghladh,  «kc. 

So  an  iompaireachd  f  harsuinn 
Bha  fo  riaghladh  a  bheathaich, 
Ann  na  chinn  air  am  facas 
Na  crùin  rioghail  's  an  Taisbean',  xii.  3. 
Mu'n  d'  rinn  adhaircean  an  caitheadh, 
Ann  na  riaghladli  mar  dheichnear, — xvii.  12,  16. 
'X  aeachdamh  ceann  tha  air  f  haicinn  'san  f  hàis'neachd. 
'N  seachdamb,  <fec. 


Chunnaic  Eòin  anns  an  eaglais, — Tais.  xii.  3,  4. 
Corp  an  dragoin  a  tharruinn 
Cuid  do  reultaibh  gu  talamh, 
Ann-san  dh'aidich  an  creidimh, 
'S  le  'm  b'  àill  ughd'ras  innt'  f  haighinn, 
Mar  an  t-Iouipair'  's  a'  chathair, 
Ach  aisd'  thilgeadh  a  mach  e  san  là  sin. 

Ach  aisd',  &c, 

'S  an  t-seathamh  ceann  so  'an  àireamh, — Tais.  xiii.  3. 
Fhuair  am  beathach  'n  lot  bàsmhor, 
Chaidh  a  leigheas  'n  uair  thainig 
'N  seachdamh  ceum  air  an  àirde 
'San  do  gheur-lean  an  dràgon, — Tais.  xii.  13 — 15. 
'Bhean  's  a  sHochd  theich  do'n  fhàsach, 
Far  an  d'fhan  i  o  'n  là  sin  air  fògradh. 

Far  an,  &c. 

So  am  beathach  ro  ghàbhaidh 
'Chunnaic  Eòin  ann  am  Patoms, 
Fhuair  a  chumhachd  o'u  dn\gon, — Tais.  xiii.  2.  •4.  7. 
'Sa  thug  toibheum  do'n  Ard-Righ, 
'S  le  chuid  armailtean  làidir, 
Dhòirt  fuil  naomh  agus  f  hàidhean, 
'S  lefs  an  cuirear  gu  bàs  an  dà  Fhianuis. — Tais.  xi,  7. 
'S  leis  an,  &c. 

An  ceathramh  beathach  so  chitear 
Gu  ro  shoiUeir  a'  mìneach' 

'Cheathramh  pàirt  bha  do'n  ìomhaidh, — Dan.  ii.  34. 
Air  an  talamh  gu  rìoghach', 
'S  anns  an  d'  thigeadh  gu  crich  i 
Leis  a'  chloich  mar  a  dh'innseadh, 
'Bh'air  a  gearradh  o'n  t-sliabh  's  ann  gun  làmhan. 
Bh'air  a,  «fec. 

Sealladh  eile  do'n  lomhaidh 
'Scòir  a  ghabhail  o'n  Bhìobull, 
Far  am  faicear  i  'strìochdadh 
D'a  cuid  iodhalan  millteach, — Dan.  iii.  1.  3.  6. 
'Bacadh  aoradh  Righ  Shioin, 
'M  fuath  d'a  naoimh  a's  d'a  fhiriun, 
'Se  so  'mheudaich  dhi  dìteadh  gun  tròcair. 

'Se  80,  &c. 

'S  bana-choigreach  gun  ghtàs  i, 
'S  do'n  f  hìor  dhiadhachcl  bu  iiàmhaid, 
Anns  gach  linn  mar  a  dh'fiiàs  i, 
Ach  iia  casan  gu  li-àraidh, 
Shaltuir  cùirteau  an  Ard-Righ — Tais.  xi.   2. 
Dà  fhicliead  mìos  a's  a  dhà  dhiubh, 
Mar  th'air  innseadlije  Daniel  's  le  Eòin  dhuinn. 
Mar  th'aìr,  &,c. 

'S  mar  chaidh  aithris  dha  's  n-àirde 
'N  adharc  bheag  is  i  Phàp'achd, — Dan.  vii.  8.  20. 
'M  beathach  labhair  mar  dhràgon, — Tais.  xiii.  11. 
'S  adhaircean  uain  air  a'  sgàileadh 
Dreuchdan  Chriosd  agus  'àite, — Sech.  vi.  13. 
Duine  pheacaidh  rinn  dheth-san, — 1  Tes.  ii.  2.  4.  10. 
'S  mac  au  sgrios  theid  a  chlaoidh  le  lehòbha. 

'.S  mac  an,  &,c. 

'S  e  so  esan  le'n  d'  mhealladh 
llighrean  'scinnich  na  cathrach, 
Dheanadh  ìomhaidh  do'n  bheathach, — Tais.  xiii.  14. 
'S  mar  a  ceann  thug  dhi  beatha, 
'N  eaglais  Roiu'ach  siu  labliair, 
'S  bhagair  bàs  air  gach  anani 
'Dhiìiltadh  aoradh  d'a  reachdan  's  d'a  Pàpa. 

Dhiìiltadh,  &c. 

So  i  'bhean  air  sheachd  slèibhtean, — Tais.  xvii.  2 — 15. 
'Slòigli  iad,  cinnich  a's  treubhan, 
'S  dhiubh  rinn  Criosduidhean  brèige — 
Clann  a  ghin  i  'san  eucoir, 
^S  phòs  na  righrean  gu  lèir  i, 
'S  dh'fhàg  sin  ise  neo-bheusach, 
'S  na  màthair  nighean  mhi-chhùiteach  'sa'  Bliìobull. 
'S  na  màthair,  kc. 

'S  chunnaic  Eòin  i  'na  Thaisbean', 
'S  i  air  mhisg,  air  fiadh-bheathach, 
Le  fuil  naonih  e  dhi  'chasgair 
Chionn  nach  geilleadh  d'a  reachd  iad, 
Pàirt  diubh  sud  na  Waldenses, 
'S  mòran  eile  gheur-lean  i, 
'S  chuir  gu  bàs  iad  'sgach  rioghachd  do'n  Roinn-Eòrpa. 

'S  chuir,  &c. 


D'a  cuid  burramaid  neo-chriosdail, — Tais.  vlii.  ll. 
Dh'òl  ua  cinnich  'sna  righrean  ; 
'S  e  cuid  theagasgan  millteach 
Chuir  air  bhoil  iad  'n  an  inntinn, 
'Saoilsinn  iad  bhi  le  Criosda, 
'S  gun  le  'spiorad  iad  iompaicht', 
Seòrs'  tha  esan  'sa'  Bhiobull  ag  àicheadh. 

Seòrs'  tha,  <fec. 

Clann  na  feòl'  anns  gach  rioghachd, 
Mar  0  dhaoin'  air  an  gintinn, 
Gu'n  dean  ise,  m'as  fior  i, — Eòin,  iii.  6. 
Buil  do'n  eaglais  aig  Criosd  dhiubh, 
So  chuir  orra  mar  fhiacham 
'S  a  ghniomh  an  d'ainmich  i 'n  Trianaid, 
'S  druidheachd  sin  tha  ro  nihillteach  do  mhòran. 
'S  druidheachd,  àc. 

SoiUeir  chithear  's  an  t-saoghal, 
'Nuas  0  h-òige  gu'h-aosdachd, 
Ann  na  riaghladh  'sna  h-aoradb, 
'N  ìomhaidh  mhòr  chuir  fo  dhaorsa 
Cuirp  a's  anamanna  dhaoine  ; — Tais.  xviii.  13. 
'S  'n  uair  dhiolas  Criosda  mi-naomhachd 
Theid  an  talamh  a  shaoradh  o  f  hòirneart. 

Theid  an,  <fcc. 

Mar  so  chi  sinn  an  ìomhaidh 
Anns  na  cumhachdan  rioghail, 
Air  an  talamh  rinn  cinntinn, 
Mar  tha'n  Spiorad  ga  mhìneach', 
'S  bho  'n  tha  làithean  a  criochaidh 
Teachd  am  fagusg  mar  dh'innseadh, — Dan.  ii.  44. 
'S  tiom  bhi  labhairt  mu'n  rioghachd  bhios  na  h-àite. 
'S  tiom  bhi,  <kc. 


AN   DARA   PAIRT. 

A'  CHLACH  O'N  T-SLIABH. 


'N  dara  pàirt  so  (Jo'n  bhniadar, 
'Chlach  o'ii  t'sliabh  leis  am  Ijuailear 
Sìos  an  ìomhaidh  gu  luaithre  ; 
Tha  i  glòrmhor  ri  luaidh  oirr' 
Thaobh  a  bith  a's  a  buaidhean, 
'S  cha  d'iinn  lamhan  a  buanachd, 
'i5  an  luchd-togail  thug  fuath  dhith  bha  gàbhaidh. 
'San  luchd,  <fcc. 

Ann  an  làithean  nan  rìghrean 
Th'air  an  samhladh  's  an  iomhaidh, 
Mar  le  Daniel  air  innseadh, — ii.  44. 
Chuir  Dia  nèimh  a  suas  rioghachd 
Leis  am  brisear  an  iomhaidh, 
'S  tha  ri  marsuinn  gu  siorruidb, 
'S  ria  an  talamh  a  lionadh  'sa  chòmhdach. 

'Sris  an,  «fec. 

'So  an  rioghachd  mu'n  do  labhradh 
Leis  na  fàidbean  's  le  Daibhidh, — ler.  xxiii.  5,  6. 
Mar  le  Dia  air  a  gealltuinn, — Lucas,  i.  32,  33. 
Fo'n  Mhesiah  mar  Phrionnsa, 
Neach  's  e  'n  Siloh  'threubh  ludah, — Gen.  xlii.  10. 
'S  am  Betlehem,  mar  thubhradh, 
Rugadh  righ  so  nan  ludhach  le  Màiri. 

Rugadh,  àc. 

Tha  còir  Chriosd  air  an  rioghachd  so 
Air  a  bonntach'  air  'iobairt, — Eabh.  ii.  9,  10. 
As  leth  chiontach  fo  dhiteadh, 
Rèidh  ri  cumhnant  na  siochaint, — Isaiah,  Iv.  3. 
'Dhealbh  an  gliocas  neo-chriochnaicht', 
Oir  bhiodh  caillt'  sinn  gu  siorruidh 
Mar  biodh  ceartas  làn  diolta  'n  ar  n-àite. 

Mar  biodb,  àc. 

'N  ao  clioUionadh  an  aimsir, — Marc,  i.  15. 
Bha  0  shean  air  a  h-ainmeach', 
'S  air  a  sgàileadh  's  an  t-seirbhis — Eabh.  viii.  5,  6.  ] 
Bha  'sa'  phàiUiun  gu  teirgsinn — Dan,  ix.  27. 
'N  uair  blia  'n  iobairt  ga  tairgsinn, 
'Shònruich  Dia  as  leth  anamaibh, 
'Thug  'sa'chiìmhnant  mar  sheilbh  e  do'n  t-Slànfhear, 

Thug,  <kc. 

lad  so  shaor  e  bho  dhìteadh, — Eòin,  xvii. 
'Sbho  gach  mallachd  bha  sgriobhta, —  Col.  iii.  13, 
Ann  nan  aghaidh  's  a'  Bbiobull, 
'Nuair  chaidh  agradh  'sna  fìachan 
A  làn  dhiol  e  le  'ìobairt, 

'3  an  d'  phòg  ceartas  a's  siochaint, — Salm  Ixxxv.  10. 
'S  troì'm  bheil  tròcair  'a  gach  linn  do  shliochd  Adhaimli. 
'S  troimh,  &c. 

'S  nuair  cbaidh  'anam  leis  iobradh, 
'Cheangal  cumhnant  na  siochaint, — Isaiah,  liii. 
Dh'èirich  'n  àird  e  a  honadh 

Cathair  Dhaibhidh  mar  dli'innseadh, — Gnio.  ii  30,  31 . 
'S  anns  na  nèamhan  shuidh  sìos  innt', 
'N  seilbh  air  cumhachd  neo-chriochnach, 
Le'm  bi  'naimhdean  gu  h-ìosal  fo  'shàiltibh. 

Le'm  bi,  &c. 

Mu'n  deach  suas  e  an  àirde 
D'a  chuid  Abstol  gu'n  d'àithn  e 
lad  a  dh'imeachd  's  gach  àite, 
'Sgaoileadh  Soisgeul  na  slàinte, — Mata  xvi.  15,  16 
'S  ge  b'e  chreideiidh  an  ràdh  sin 

lad  'g  am  baisteadh  do'n  àrd-Thrì, — Marc  xvi.  15,  16. 
'Sgu'm  biodh  esan  a  ghnàth  leo  gu'n  còmhnadh. 

'S  gu'm,  &,c. 

'S  'n  uair  shuìdh  crùint'  e  'sa'  chathair 
Shuas  air  deas-laimh  an  Athar, 
'Chumhachd  rioghail  rinn  aithnicht', 
'Spiorad  thiodhlaic  d'a  Abstoil, — Gniomh.  ii.  38. 
Thug  gu'n  còmhnadh  mar  ghealladh, 
Lagh  a  rioghachd  air  an  talamh, — Eòin  xiv.  26. 
A  gheibh  vimhlachd  o'n  anam  bheir  gràdh  dha. 

A  gheibh,  &c. 

An  sin  thòlsich  an  rioghachd 
'Thuirt  Ebin,  na  h-Abstoil,  a's  losa, 
'Bhaara  fagusg  san  linn  sin, — Mata  iii.  2.  iv.  17. 
'S  air  an  talamh  gu  cinntinn, 
'S  chaidh  san  là  sin  trì  mile — Gniomh.  ii.  4l — 47. 
Rith'  do  dh'  anamaibh  chaidh  iompach', 
Seòrsa  mhàin  a  tha  Dia  'cur  r'a  h'àireamh. 

Seòrsa  mhàin,  &c, 

'N  BÌn  chaidh  crioch  air  na  sgàilean, 
A's  air  lagh  nan  deas-ghnàthan, — Eabh.  x. 
Air  treubh  Lèibhi  's  am  pàilliun, 
'Sna  biodh  ludhach  ag  ràdh  ruinn 
Ni  mu  dhàimh-san  ri  Abr'am, 

An  seann  choicheangal  as  thàr  e, — Eabh.  viii.  8,  12. 
Coicheangal  nuadh  tha  'na  àite  san  rioghachd  so. 
Coicheangal,  &c. 

Clann  a'  choicheangail  ìiir  so — Eoin  i.  11 — 13. 
Tha  do  chinnich  's  do  ludhaich — Gal.  iii.  28. 
Tha  bho'n  àird  air  an  ììr-bhreith, 
'S  le  fuil  Chriosd  air  an  ionnlad — 1,  Cor.  vi.  11. 
Bho  gach  cionta  's  easumhlachd, 

'S  Dia  dhoibh  peacadh  cha  chuimhnich, — Eabh.  viii.  12. 
'S  e  so  'ghealladh  's  cha  mhùth  e  gu  bràth  e. 

'S  e  so,  <kc. 

Orra  so  mar  th'air  innseadh 
Sgriobh  lehobha  lagh  rioghail — 2  Cor.  iii.  3. 
Air  clàr  an  cridhe  os  iosal, 

Seula  choicheangail  shiorruidh, — Ephes.  i.  1.3,  14. 
Dh'fhàg  an  oighreachd  dhoibh  cinnteach, 
'S  ajgeall  daingnich  's  gach  linn  ac' 
Anns  an  spiorad  thug  Criosda  bho  nèimh  dhoibh. 
Anns  an,  &,c. 

'S  fior  nach  buin  iad  do'n  t-saoghal, 
'S  ann  thagh  Criosd  o  mheasg  dhaoin'  iad,  Eoin  xv.  16. 
'S  ghairm  e  iad  mar  a  chaoirich, 
A  tha  dha  mar  luach  saoithreach, 
'Scinneach  rioghail  ro  naomh  iad, — 1  Pead.  ii.  9. 
Chaoidh  cha  sgriosar  a  h-aon  diubh, 
Oir  tha'n  Trionaid  'an  aonachd  gu'n  tearnadh. 

Oir  tha,  àc. 

Riogliaclid  nèimh  so  airthalamh, — Eoin  xvii.  36. 
Tha  bho'n  t-saoghal  i  dealaicht' 
Ann  na  gnè  a's  na  cleachdainn, 
Ann  na  riaghladh  's  na  reachdan, 
Ann  na  dòchas  's  na  beachdan, — 1  Cor.  iv.  19,  20. 
'S  anns  gach  sochair  a's  beannachd 
'Thiodhlaic  Dia  air  au  talamh  's  air  nèinih  dhith. 
A  thiodhlaic,  <kc. 

Anns  gach  aon  d'a  sliochd  rioghail 
Tha  creideimh  'seòlas  air  Criosda, — 1  Eoin  v.  4. 
Gràdh  do  Dhia  a's  d'a  iochdrain, — 1  Eoia  iv.  19, 
Gràdh  d'a  àithintibh  'sd'a  fhirinn, 
'S  miann  gu'm  fàsadh  a  rioghachd, 
'S  an  talamh  uile  gu  lionadh 
Le  ft  gràdh,  le  a  sìth  a's  le  'h-eòlas. 

Le  a  gràdh,  &c. 

'  S  e  gnè  spioraid  na  rioghachd  so 
Bhi  gu  h-iriosal,  siochail, — 1  Peadar  v.  5 — 8. 
Stuama,  macanta,  fior-ghlan, 
'Mfaire  'sùrnuigh  os  iosal, 
'Cleachdainn  armachd  na  firinn, 
'Ruith  na  rèise  gu  dileas, — Eabh.  xii.  1,  2. 
'Leantuinn  eisimpleir  los'  bheir  do  ghlòir  iad. 

'Leantuinn,  <kc, 

Cha  'n  'eil  oighreachd  's  an  rioghachd  so 
Aig  sliochd  Adhaimh  mar  iochdrain, — Col,  i.  12,  13, 
'S  iad  siol  Abr'aim  'an  Criosda 
Clann  a  gheallaidh,  mar  Isaac, 
'Mhàin  a  mheasar  mar  shiol  innt', — Gal.  iv.  28,  31. 
'S  mar  a  h-oighreachan  dileas 
Aig  *m  bheil  briathran  na  Tiomnadh  'n  am  fàbhar. 
Aig  'm  bheil,  <fcc. 

Cha  bhuin  riaghladh  na  rioghachd  so 
Do  righ,  prionnsa  no  dh'Iompair', 
Diùc,  no  uachdaran  tiomail  ; 
Cha  chòir  Rabi  bhi  innte, — Mata  xxiii.  8 — 11. 
'S  aon  àrd  mhaighstir  orr'  Criosda, 
'Sbràithrean  uile  a  h-iochdrain, 
'Sagart,  'sfàidhe  's  is  righ  innt'  Emanuel. 

'Sagart,  <!!ic. 


13 

'S  tha  gach  dreuchd  a  tha  innte, 
Th'air  an  aìnmeach'  'na  Tiomùadh, 
Gu  bhi  'mhàin  air  an  lionadh, — Ephe.  iv.  11,  12. 
Leòsan  'thaghadh  le  Criosda 

Reir  am  buaghan  mar  chi  sin, — Gniomh.  vi.  3 — 6. 
Ann  na  coithionail  iompaicht', — 1  Tim.  iii.  1 — 13. 
'S  cha  bhuin  oifig  tha  innt'  ach  do'n  t-seòrs'  sin. 
'Scha  bhuin,  <tc. 

Cha  bhuin  sochair  no  beannachd, 
Aon  chuid  òrdugh  no  reachd  innt' 
Le  còir  coimliead  no  geallaidh, — Gniomh,  viii.  37. 
Do  dh'aon  anam  air  thalamh, 

Gus  'n  d'thoir  l)ia  spiorad  mhac  dhoibh, — Rom.  viii.  9. 
Creidimh  's  umhlachd  rèir  'f  hocail, 
'S  an  sin  leanaidh  iad  caiptin  an  slàinte. 

'S  an  sin,  &,c. 

Armachd  Dhe  leis  an  cog  iad, 

Crios  mu'n  leasraidh  d'a  fhocal, — Eph.  vi.  13 — 18. 
'S  an  uchd-eididh  d'a  neo-cliiont', 
Comhdach  chos  dhoibh  a  shoisgeul, 
Sgiath  a  chreidimh  'dol  rompa, 
Slàinte  Chriosd  orr'  mar  chlogad, 
'S  focal  Dhèac'  le'n  lotar  gach  nàmhaid. 

'S  focal,  &c. 

Bha  an  rioghachd  so  'na  maise 
'N  samhladh  mnà  air  a  faicinn, 
Tràth  le  Eion  ann  na  Thaisbean, — xii.  1 — 8. 
'S  naomhachd  Dhè  oirr'  mar  f  halluing, 
'S  maise  shaoghalt'  fo  'casan, 
'S  crùn  oirr'  'theagasg  nan  Abstol, 
'Scha  robh  samhladh  r'a  fhaicinn  'an  glòir  dhith. 
'S  cha  robh,  iic. 

Bha  ^n  Eaglais  's  an  là  sin, 
Leis  na  h-Abstoil  mar  dh'f  hàgadh, 
Ann  na  suidhichibla  nèamhaidh, 
'S  i  ri  saothair  's  fo  àmhghar, 
Ghleidh  i'n  creidimh  'scha  d'àicheidh, 
'S  cha  d'  f  huair  Sàtan  an  t-àit'  innt', 
Anns  an  uachdaran  làitheil  bu  mhiann  leis. 

Auns  an,  àc. 

Cuid  d'a  reultaibh  gu  talamh 

Rinn  an  dragon  a  tharuìng, 

'S  f  huaìr  iad  càirdeas  a's  fasgadh, 

'Mar  luchd-teagasg  's  a'  chathair 

'Saoradh  chinneach  's  a'  bhaile 

Bha  do  dhealbhan  an  cleachduinn 
Chaidh  a  mhuthadh  gu  aidmheil  air  Criosda. 

Chaidh  a,  &c. 

Righrean  's  cinnich  na  talamhain, 

Chaidh  air  Criosd  mar  so  ainmeach', 

Air  a'  mhnaoi  rinn  geur-leannihuinn, 

'S  air  a  sliochd,  choimhead  diongmhalt', 

Aitheantaibh  Dhè  chaidh  riu  earbsa — 

So  an  dragon  's  an  t-Ana-criosd,, 
'Chuir  an  Eaglais  air  fògradh  do'n  f  hàsach. 

'Chuir  an,  .kc. 

Mu  àm  àrdach'  a'  Phàpa,* 

'S  an  t-sea  ceud  'sa  sea  'n  àireamh, 

Bean  an  Uain  theich  roi'n  dragon, 

'S  ghabh  an  talamh  na  h-àite 

A  bhan-Romanach  ghràineil, 

'Phàpachd  'mheall  an  luchd-àitich', 
'S  a  rinn  criosd'ean  gun  ghràs  diubh  o'n  òige. 

'S  a  rinn,  <fec. 

'S  bliadhnaibh  beatha  neo-chriosdail, 

'N  dà  f  hiadh-bheathach  mar  chithear, 

'S  dà  chcud-deug  's  an  trl-fichead, — Tais.  xiii.  5. 

Bliadhnaibh  fagusg  do  chriochnach' — Dan.  viì.  25. 

'N  sin''thig  briseadii  na  h-iomhaidh 

Anns  na  eumhachdan  millteach, 
'N  aghaidh  Chriosd  a's  a  rioghachd  chleachd  am  fòirneai  t. 
'Naghaidh,  àc. 

Do  rèir  àireamh  an  spioraid 

'S  còir  gu'n  tòisich  an  iomairt,  •* 

Am  Pàp'  s  am  beathach  a  mhiUeas, 

'Thruaill  le'n  aoradh  na  cinnich, 

'S  an  ochd-ceud-deug  's  an  tri-fichead, 

Le  sea  bliadhna  g'an  iomain, 
'N  sin  chithear  cumhachd  Righ  Shion  g'am  fògradh. 
'N  sin  chithear,  àc. 

*  Boniface  le  òrdugh  PhocuÌB  an  t-Iompaire. 

Do  rèlr  àiream'h  na  h-aimslr, 
Th'  ann  sa'  Bhiobull  cho  dearbhta, 
Bha  'n  dà  bheathach  chaidh  ainmeach', 
Gu  rioghachd  Chriosd  a  gheur-leanmhuinn, 
Tha  nis  dlùth  i  do  theirgsinn, 
'N  Eaglais  saorar  o  'h-amhghar, 
'S  thig  gu  inbh'  agus  seilbh  i  bhios  glòrmhor. 

'S  thig  gu,  (kc. 


AN  TEEAS  PAIET. 

BRISEADH  NA  H-IOMHAIDH. 

An  treas  pàirt  so  do'n  bhruadar, 
'Th'air  an  ioraliaidh  gu  bualadh 
Tha  e  eagalach  luaidh  air  ; 
Oir  ann  chithear,  gun  tuaileas, 
Righrean  's  cinnich  'g  an  luasgadh, 
'S  mar  mhoU  samhraidh  'g  am  fuadach, — Daniel  ii.  35. 
Le  sgrios  o'n  talamh  so  'thruaill  iad  le  'm  f  òlrneart. 
Le  sgrios,  &e. 

'*  larr-sa  orm,"  deir  an  t-Athair, 
R'a  Mhac  ionmhulnn  's  a'  chathalr, 
"  'S  mar  sheiibh  t'oighreachd  gu'm  faigh  thu 
Cinnich  chrlochan  'sgach  talamh, 
'Sle  slait  rioghall  do  cheartais 
Theid  am  pronnadh  'n  am  bloighean, — Salm  ii.  8,  9. 
'S  pota  crè  iad  nach  seas  roi'  do  dhloghaltas. 

'S  pota  crè,  &c. 

Anns  an  là  sln  bidh  aithnicht' 
Cionnta  Bhablloin  an  sealladh — Taisb.  xi.  17, 18. 
An  Ti  naomh  sin  's  an  d'  chleachd  iad 
Ann  na  ainm  an  cuid  mhearachd, 
Le'n  deach'  cinnich  a  mhealladh, — Taisb.  xviii.  3,  5. 
'S  Criosd  'na  rloghachd  a  gheur-leanailt, 
'S  naoimh  'na  ainm  chur  gu  bàs  agus  prìosan. 

'S  naoimh  na,  &c. 

Fuil  nan  naomh  theid  a  dhioladh, — 2  Righ  xxiv.  4. 
Oir  l3  Dia  chaidh  so  innseadh, 

Dhoibhsan  'mharhhadh  roi'n  linn  sin, — Taìs.  vi.  9 — 11. 
'N  uair  a  mharbhta  mar  chite, — Taisb.  xvii.  6. 
An  co-bhràithrean  's  an  f  hirinn, 
Air  an  talamh  's  an  d'  righich, 
Meoir  a's  casan  na  h-iomhaidh  le  f  òirneart. 

Meoir  a's,  &c. 

'S  gealladh  so  a  choilionar, 
'S  cup  na  feirg'  bidla  e  lionta, 
'N  sràid  a'  bhaile  'n  uair  chitear 
Tosdach  fianuisean  Chriosda, 
'Saigan  aisciridh  chitear; — Taisb.  xi.  8 — 13, 
A  chrith-thalmhainn  cho  millteach, 
'Teachd  mar  mhallachd  chur  sios  'n  deicheamh  pàirt  de. 
'Teachd  mar,  àc. 

'N  dara  truaigh'  tha  'n  so  thairis, 
'S  an  treas  truaigh'  thig  gu  h-aithghearr, — Tais.  xi.  14. 
Sèidear  trompaid  a'  seachdamh, 
'S  riaghladh  Chriosd  bidh  r'a  f  haicinn, 
'Toirt  na  rioghaehd  Lho  'n  f  hiadh-bheathach, 
'Sgrios  nam  marbh  'sgrios  an  talamh, — Tais.  xi.  18. 
'S  ceart  an  Dia  a  bheir  breth  air  an  doigh  so. 

'S  ceart  an,  &c. 

'S  an  àm  toiseach'  na  crìeh  so 
Mar  lc  Daniel  air  iniiseadh, — xi.  40 — 45. 
'Riaghladh  Turcach  theid  sios  e  ; 
Oir  mar  chuairt-ghaoith  thig  nios  air 
Moran  longan  'sfeachd  tìre, 
'Tha  mu  thuath  air  'na  chriochaibh, 
Nach  e  'n  Ruisianach  millteach  do  mhòran  ? 

Nach  e,  6ic. 

So  i  'n  tuil  'ruitheas  thairis, 
S  a  thig  do  f  hearann  a'  gheallaidh, 
'S  theid  mòr  dhìiehannan  farsuing, 
Bun  oscionn  leis  a'  chlaidheamh, 
'N  Eiphit  Ruisia  glacaidh, 
Ach  's  an  trà  sin  iheid  as  air, 
Edom,  Moab,  a's  raogha  chloiun  Amoin. 

Edom,  Moab,  àc. 

'Saig  crioch  airasìr  na  (làlacli, 
Mar  tli'air  innseadh  's  an  fliàisneachd, 
Suidhidh  Aosda  nan  làithean, — Dan.  vii.  9 — 27. 
Thoirt  na  binn  a  bhios  bàsmhor, 
'S  i  'n  tuil  theinnteach  le'n  cnàmhar, 
Corp  a'  bheathaich  's  a'  Phàpachd, 
'S  gheibh  na  naoimh  fo  na  neamhan  an  rioghachd. 
'S  gheibh  na,  àc. 

Thig  le  corruich  neo-ghnàthaicht' 
Mach  'an  Tighearn  as  'àite, — Isa.  xxvi  20,  21. 
Thoirt  a  smachdachaidh  ghàbhaidh 
Do  luchd-àitich'  na  talmhainn, 
Air  son  aingidheachd  an  gnàth'chaidh, 
'S  an  f  huil  tha  air  thig  an  àirde, 
'S  a  mhairbh  cha  chòmhdaich  ni's  mò  e  mar  b'àbhaist. 
'S  a  mhairbh,  &c. 

Thig  gach  comharra  's  chithear, 
Crioch  air  aimsir  nan  cìnneach, 
Am  an  àirc'  orr'  air  tighinn, — Luc.  xxi.  24 — 26. 
'N  ioma-chomhairle  bithidh, 
Mar  theinn  mnà  aig  a  h-inibh, 
'S  beucaich  cuain  'an  garbh  iomairt, 
'S  trèigidh  dòchas  gach  cridhe  neo-ghràsmhor. 

'S  trèigidh,  &c. 

Do  rèir  mionnan  an  aingil 
'Sheas  air  fairge  's  air  talamh, — Tais.  x.  5 — 7. 
'N  guth  seachd  tairneinich  labhair, 
Cha  bhi  seulaicht'  ni's  faide, 
Na  guth  trompaid  a'  seachdamh — Tais.  xi.  14,  15. 
Fo'n  treas  truaighe  gu'm  faicear, 
Cupain  feirg'  Dhè  air  thalamh  'g  an  dòrtadh. 

Cupain  feirg',  &c. 

'S  uile  chinnich  na  talmhainn 

Do'n  fhiadh-bheathach  rinn  seirbhis, — Tais.  xiv.  9,  10. 
A's  d'a  iomhaigh  neo-dhealbhach, 
Thug  an  aoradh  gu  cearbach, 
'S  eagal  Dhe  nach  do  dhearbh  iad. 
Taomar  soithichean  feirg'  orr', — Tais.  xvi. 
Ib  seachd  plàighean  bhios  searbh  dhoibh  r'an  òl  iad. 
Is  seachd,  &c. 

'Dhà  dhiubh  so,  mar  th'air  innseadh, 
Theid  a  thaomadh  mar  dhioghaltas 
'N  uisgean  fairg'  agus  lìre, — Tais.  xvi.  3 — 7. 
'S  fuil  ri  h-òl  gheibh  na  milUich 
'Dhòirt  fuil  f  hàidhean  a's  f  hirean, 
'S  their  an  t-aingeal  'san  linn  sin, 
"  'S  ceart  aa  Dia  'thug  orr'  blnn  air  an  dòigh  so." 

'Sceart,  àc. 

Taomaidh  aingeil  a  leanas 
Aon  's  a'  ghrein  's  aon  'sa'  chathair, 
'S  fo  'n  droch  riaghladh  sa'  bhaile, 
Daoine  pianar  le  teine, — Tais.  xvi.  9 — 11. 
Cuid  an  teanganan  cagnaidh, 
'S  do  Dhia  nèimh  bheir  iad  toibheum, 
'S  cha  ghabh  aithreachas  do  dh'olcas  an  gnàth'chaidh. 
'S  cha  ghabh,  àc, 

'N  seathadh  soitheach  theid  'thràghadh 
Air  an  abhainn  Euphratas, — Tais.  xvi.  12 — 16. 
'S  bidh  i  tioram  's  an  ìh  sin, 
'S  thig  roi'n  Tuirc  am  feachd  làidir, 
Righrean  'n  ear  air  an  àird  siu, 
Chur  a'  chath  Armagedon 
Ris  na  righrean  tha'n  iar  's  an  Roinn-Eòrpa. 

Ei3  na,  <fcc. 

So  an  cath  a  bhios  sgriosach, 
'Sa  bhios  buan  mar  an  iomairt 
'S  an  tuit  righrean  a's  cinnich 
Ni  na  spioraid  a  thional, 
Mar  luchd-connsachaidh  Shioin, 
Dh'  àit'  na  còdhail  g'am  milleadh, 
Le  neart  Chriosda  mar  chithear  's  an  f  hàisneachd. 
Le  neart,  &c. 

'N  seachdamh  soitheach  's  an  adhar, 
'Nuair  a  thaomas  an  t-aiiigeal — Tais.  xvi.  17—19. 
Thig  an  guth  o'n  righ-chathair, 
Gu  bheil  deant'  na  chaidh  aithris, 
'Sa'  chrith-thalmhainn  gu  faicear, 
'M  baile  mòr  'na  thrì  bloidhean, 
Oir  thuit  bailtean  nan  ciuneach  's  a'  chorohstri. 

Oir  thuit,  &c. 

Nach  i  'n  rouin  so  thiì  earrann 
'M  bi  'n  Uoinn-Eòrpa  r'a  faicinn  ; 
'N  t-oclidanih  ceann  alr  a'  bheathach, — Tais.  xvii.  11. 
'N  teid  0  'muthadh  an  gradaig, 
'S  Bab'lon  mliòr  mar  chaidh  aithris, 
Chuimhnich  Dia  a  droc'i-bheirt  di, 
'S  cupan  fheirge  gun  mheasgadh  gu'n  òl  i. 

'Scupan,  jfec. 

So  do-chreidsinn  tha  'n  diàsd  di, 
Oir  'na  crìdli'  tha  i  'g  ràdhtuinn — Tais.  xviii.  7 — 9. 
"Tha  nii  'm  shuidhe  a'm'  bhan-righinn, 
'S  bròn  cha'n  f  haicear  no  bàs  leam  ;  " 
Ach  dh'aon  là  thig  a  plàighean, 
'S  chithear  deatach  a  ciàdliaidh, 
'S  neartmhor  Dia  bheir  oiir'  breth  air  an  dòigh  so. 
'S  neartmhor,  &c. 

'Nriaghladh  ùr  bhios  's  a'  bhaile 
Tha  ri  buanach'  'na  cheannairc, 
Fuiigidh  plàigh  na  cloich-mheallain, 
'S  theid  mar  fhionana  sgathadh, — Tais.  xiv.  18,  20. 
'S  mar  mheas  abuich  sa'  bhagaid 
Thèid  a  thilgeadh  's  an  amar, 
Bhios  le  Criosd  air  a  shaltairt  gun  tròeair, 

Bhios  le,  &c. 

Focal  Dlie  air  each  geal  e, — Tais.  xix.  11 — 20. 
Righ  nan  righrcan  lo  'chlaidheamh — 
Naomli  ach  geur  ann  an  ceartas, 
'Cnr  a  naimhdcan  fo  'chasan — 
'M  fàidhe  brèige  'sam  beathach, 
Thèid  'n  an  droch-bheairt  an  glacadh, 
'S  tilgear  baò  do'n  loch  theiu'  iad  gun  tròcair. 

'S  tilgear  beò,  &c. 

Mar  sin  buailear  a  sios  leis 
'An  là  f  heirge  mbr  righrean, 
'S  lotar  uachdarain  thar  thirean, — Salm  cx.  5,  6. 
'S  bidh  gach  àit'  air  a  lionadh 
Le  cuirp  mharbha,  mar  dli'innseadh, 
'S  fuil  gu  srian  nan  each  clutear, — Tais.  xiv.  20. 
'Teachd  o  amar  an  dio'ltais  's  na  comhstri.  loel,  iii.  9 — 14 
'Teachd  o,  &c. 

Mar  's  an  f hAIsneachd  th'air  innseadh, 
Air  sliabh  Israeil  gu'n  crìochnaich, 
Gog  'sa  chuideachdan  lionmhor, — Esec.  xxxYÌii.  3 — 9 
'S  bidh  na  h-Iudhaich,  's  an  tiom  sin, 
'Cur  r'an  adhlac  seachd  miosan, — Esec.  xxxix.  4 — 14. 
'S  Armagedon  chaidh  ciìoch  air 
0  n'  thuit  naimhdean  Righ  Shioin  sa'  chomhstri. 
0  n'  thuit,  &c. 

'Nso  tha'n  fhèisde  làn  ullamh, — Esec.  xxxix.  l7 — 22 
Do  dh'f  heòil  righrean  's  luchd-cumhachd — 
Feòil  ainmhidh  a's  duine, 

Dh'ionns'bheil  aingeal  a'  cuireadh, — Tais.  xix.  17,  18. 
Eunlaith  nèimh  iad  a  chruinncach', 
Chum  gu'n  ith  iad  dhiubh  uile, 
'S  aig  a'  chuirm  so  gu'n  lionta  le'm  feòil  iad. 

'S  aig  a'  chuirm,  &c. 

Mar  so  brisear  an  iomhaidh 
Le  mòr  churahachd  Righ  Shioin, 
Mar  's  na  plàigliean-s'  aìr  innseadh  ; 
'S  a  naoimh  glacaidh  an  rioghachd,  Dan.  vii.  14,22,27 
'Stòis'chidh  mìle  na  siochaint, 
*S  an  talamh  uile  's  an  linn  sin, 
Theid  le  eòlas  a  lìonadh  's  a  chòmhdach. — Hab.  ii.  14. 
Theid  le,  àc. 


AN  CEATHRAMH  PAIRT. 

FAS  NA  CLOICHE. 

'N  ceathramh  pàirt  so  do  'n  bhruadar, 
Fàs  na  cloiche  le  'm  buailear 
Sios  an  iomhaidh  mar  chualas, 
Sgeul  ro  aoibhneach  r'a  luaidh  e — Isa.  Iv.  3 — 13 
Sgeul  air  sìth  agus  suaimhneas, 
Sgeul  air  saorsa  bho  thruaighean, 
air  an  t-BOÌsgeul  bhi  buadhmhor  'sgach  àite.     ' 
'S  air  an,  &c. 

'Chlach  so  ghearradh  mar  clh'innseadh, 
Mach  0  shliabh  na  seann  Tiomnaidh, 
'S  f  huair  na  h-Abstoil  mar  rioghachd  i,  Eabh.  xii.  28. 
Nach  gabh  gluasad  gu  siorruidh, 
'S  mar  shiol  mustaird  's  ann  chinn  i,  Mata,  xiii.  31,  32 
Anns  gach  anara  chaidh  iorapach', 
Trìd  a'  ghràis  a  tha  'riaghladh  o  uèamh  annt'. 

Trìd  a'  àc. 

?o  i  'n  rioghachd  a  tha  seasmhach, 
Mar  rioghachd  gràls  agus  freasdail, — Dan.  vii.  14. 
Geat'an  ifrinn  cha  leag  i, 
'S  air  gach  nàmhaid  gun  seas  i — 
Criosd  a  ceann  a's  a  treise, 
'Sas  a  lànachd-san  gheibh  i 
Gach  uile  chòmhnadh  l)heir  neart  agus  fàs  dhi. 

Gach  uile,  (fec. 

'Ndiugh  tha  'm  Biobull  r'a  fhaicinn 
'Sgaoileadh  eòlais  gu  farsuing, — Dan.  xii.  4. 
Anns  gach  cànain  tha  aìtlinicht', 
'S  peacaich  iompaicht'  a'  leanailt 
Chriosd  'n  an  cridhe  's  nan  cleachdainn, 
'S  a'  dol  an  òrdugh  fo  'bhrataich 
Ann  an  aonachd  neo-sgarail  na  rioghachd. 

Ann  an,  &,c. 

Mar  le  Eoin  bha  air  fhaicinn, 
Aingeal  'giomachd  's  an  Taisbean, 
'Meadhon  noamh  leis  an  t-soisgeul, — xiv.  6. 
'Sle  gairm  dlmsgaidh  do  pheacaich  ; 
Thanis  aobhar  a  chreidsinn, 
Bho  gach  meadlion  tha'n  cleachduinn, 
Gu  bheii  imeachd  a  mach  anns  an  linn  so. 

Gu  bheil,  &c. 

Fhuair  am  fàidhe  Eseciel 

Taisbean  sònruicht'  r'a  leughadh, — Esec.  i.  1 — 21. 
Ceithir  ainmhidh'n  tha  'feuchainn 
Gu'm  b'iad  seirhhisich  Dbe  iad, — Esec.  xi.  22. 
'Thoirt  gu  buil  fo  na  nèamhan 
A  rùn  diomhair  bhios  deanta, 
Mar  's  na  rothan  leò  dh'imich  làn  shìiilean. 

Mar  's  na,  <kc. 

Spiorad  Chriosd  tlia  ro  dhearblita 
Anns  an  linns'  'na  luchd-leanmliuinn, 
Mar  bh'air  f  haicinn  's  na  h-ainmhidh'n 
'S  aniis  na  cuidhlean  chaidh  ainmeach' 
'Toirt  gu  crich  na  chaidli  earhs'  riu, 
Dh'fJiàs  a  rioghachd  a  bhios  sealbhar, — Tais.  xv.4. 
Oir  bheir  cinnich  na  talmhainn  dha  'n  aoradh, 

Oir  bheir,  àc. 

Bha  air  innseadh  's  an  fhàisneachd, 
'N  cuid  do  Israel  gu'n  tàrladh 
Doilìe  nihòr  gu  àm  àraidh — Ròm.  xi.  25. 
Ara  au  Spioraid  o'n  àirde, 
'Thoirt  a  steach  iomalàineachd 
Nan  cinneach  'sgach  àite 
'S  ionnan  bhios  air  bheag  làithean  mar  chìtear. 

'S  ionnan,  &c. 

'Ndiugli  tha'n  fhirinn  a'  pianadh 
Baile  mòr  na  mi-riaghailt — 
Bailo  'bheathaich  tha  'riaghladh 
Ann  an  casaii  na  h-ìombaidli, 
Chuireas  tosdach  an  f  hianuis, — Tais.  xi.  8 — 10. 
Fad  shca  mìosan  's  thrì  bliadhna, 
Ach  thig  cobhair  bho  Dhia  a  bheir  beò  iad. 

Ach  thig,  «fcc. 

Thig  an  eaglais  bho  ,'n  f  hàsach, 
Far  'n  do  theich  i  roimh  'n  dràgon, — Tais.  xii.  6. 
'S  pillidh  i  do'n  staid  nèinihidh, 
'N  d'  rinn  na  h-Abstoil  a  fàgail, 
Mu'n  deach'  a  truailleadh  n'a  sgànradh — 
So  an  nèamh  d'  an  tèid  'n  àirde, 
An  dà  f  hianuis  air  neul  'nuair  a  dh'eireas. 

An  dà,  (fec. 

'N  seachdamh  trompaid  'n  uair  shèidear 
Bidh  mòr  ghuthan  's  na  nèamhan, 
"  Rinneadh  rioghachdan  an  t-saoghail 
Do  ar  Tighearn  's  d'a  aon  Mhac." — Tais.  xi.  15. 
'S  bidh  a  riaghladh  gun  chaochladh, 
Sios  gu  saoghal  nan  saoghal, 
Air  an  talamh  mar  amhuil  's  na  nèamhan. 

Air  an,  «kc. 

Cluinnear  soilleir  san  là  sin 
Guth  na  h-eaglais  ag  ràdhtuinn 
Ris-san  'shuidh  air  an  neul  gheal, — Tais.  xiv.  15. 
Sàth  do  choran,  oir  thàinig 
Am  an  fhoghair  'na  iànachd — 
Am  nan  cinneach  a  thearnadh, 
'S  a  thoirt  dhachaidh  le  d'  ghràs  chura  do  rioghaehd. 
'S  a  thoirt,  &c. 

'Sthig  an  guth  o'n  righ-chathair, 
'S  mohadh  Dhe  bidh  le  caithream, 
"Bio'maid  aoibhinn  ('s  e  deir  iad) — xix.  5 — 9. 
Pòsadh  'n  Uain  tha  air  teachd  oirnn, 
'Bhean  tha  uU'aicht'  r'a  faicinn, 
'S  thugadh  dhith  a  bhi  sgeadaicht' 
'Ntrusgau  fior-ghlan  do  dh'umhlachd  'Fir-saoraidh.'' 
'N  trusgan,  <fcc. 

Bean  an  Uain  mar  sin  oìrdheirc 
Air  a  glanadh  mar  òr  i, 
Bho  gach  mearachd  's  droch  f  liòghlum, 
Dh'fhag  i  roinnte  's  gun  òrdugh, 
Chi  an  talamh  'na  glòir  i, 
'S  deise  bhainnse  a  h-òig'  oirr', 
'Cuireadh  chinneach  gu  pòsadh  Righ  Shioin. 

'Cuireadh,  &c. 

'S  thig  an  eaglais  gu  umhLachd, 
Ordugh,  eud,  agus  aonachd, — Salm  xlv.  9 — 17. 
Eòlas,  gràdh  agus  naomhachd, 
A  ni  'n  taLnmh  a  chòmhdacli, 
'S  chithear  cinnich  gun  sòradh, — Isa.  xxx.  22. 
'Tilgeil  uatha  mar  neo-ghloin' 
An  cuid  iodhalan  gòrach  gun  tàbhachd. 

An  cuid,  &c. 

'Sle  airm-chogaidh  na  slàinte, — 2  Cor,  x.  4. 
Tuitidh  daingnichean  Sbàtain, 
Mar  thuit  Dàgon  roi'n  àirce, — I.  Sam.  v.  3 — 5. 
'S  teichidh  aing'eachd  le  nàire, 
'S  Etiopia  'làmhan 

Sìnidh  mach  ri  Emanueil, — Salm  Ixviii.  32. 
'S  cha  bhi  fine  no  cànain  nach  gèill  dha 

'S  cha  bhi,  <kc. 

Bho  aiseiridh  nam  Fianuis 
Gu  àm  teachd  'Mhìle  bliadhna 
Fàs  na  h-Eaglais  bidh  lionmhor, 
*S  mar  's  an  fhàisneachd  th'air  innseadh, 
Thig  'm  Fear-saoraidh  o  Shion. — Isa,  lix.  20. 
A  chum  lacob  g'a  iompach', — Rom.  xi.  26. 
'An  sin   bidh  Israel^uil'  air  an  tearnadh. 

'An  sin,  »fec, 

Thig  an  Spiorad  o'n  àirde, — Esec.  xxxix,  28,  29. 
Air  na  h-Iudhaich  'na  ghràsaibh, 
'S  chi  iad  soilleir,  gun  sgàilean, — Sec.  xii.  10 — 14. 
Eaglais  Chriosda  'na  h-àilleachd — Tais.  xxi,  9,  19,  22. 
Mar  nuadh  bhail'  o  na  nèamhan, 
Mar  f  huair  Maois  dhoibh  am  pàilliunn, 
'Bhios  guQ  teampull,  gun  altair  gu  iobradh, 

'Bhios  gun,  &c. 

'S  baile  so  mar  th'air  aithris, 

'Bhios  glòlr  Dhe  ann  r'a  f  haicinn, — Tais.  xxi.  11,  24. 
Fior-ghlan,  naomh  ann  na  chleachdainn, 
Cha  bhi  bàs  ann  na  seachran, 
Riaghailt  dhaoine  cha  chleachd  e, 
'S  e  'n  t-Uan  a  sholus  's  a  hheatha, 
'S  bidh  aon  là  ann  do  shonas  gun  chaochladh. 

'S  bidh,  «kc. 

Cùrsa  rèidh  gheibh  am  facal, 
'S  cha  bhi  namhaid  a  ghrabas 
Aobhar  Chriosda  'san  talamh, 
Bho  'n  chaidh  Sàtan  a  cheangal, — Tais.  xx,  2. 
'M  fàidhe  brèige  's  am  beathach 
Tha  le  cheil'  'san  loch  theine, — Tais.  xix.  20. 
'Sa  naoimh  le  Criosda  air  thalamh  tha  riaghladh. 
'Sa  naoimh,  <kc. 

Sguiridh  cogadh  a's  creachadh, 
'S  nithear  coltair  do'n  chlaidheamh, — Isa.  ii.  4. 
A's  do'n  t-sleagh  coran  sgathaidh, 
'S  cinnich  bhorb  mar  f  hiadh-blieathach 
Bidh  80  stiùiridh  do  leauabh, — Isa.  xi.  6, 
Sàbaid  fhois  bidh  air  thalamh 
Mxle  bliadhna  gua  ghrabadh  air  siochaint. 

Mìle,  &c. 

Bidh  freutnh  lese  mar  bhrataich 
Gu'n  d'  thig  slòigh  le  nìòr  aiteas, — Isa.  xi.  10. 
Fàs  a  rioghachd-san  cha  ghrabar, 
'S  fior  gu'n  còmhdaich  i  'n  talamh, 
Oir  do  'n  Righ  so  na  mhaisc, — Salm  Ixxxix.  36. 
Bheirear  gèill  fad  's  a  mhaireas 
Araon  grian  agus  gealach  's  na  h-àirdibh. 

Araon  grian,  &c. 

Anns  na  làithean  sin  tàrlaidh, — Isaiah  ii.  2,  3. 
Os  cionn  bheann  gu'm  bi  àrduicht' 
Sliabh  an  Tighearn,  'si  fàilte 
Mòran  shlògh,  "  Thigibh  'n  àirde 
Gu  tigh  Tighearna  lacoib, 
'S  gheibh  sinn  eòlas  a  shlàinte, 
A's  'na  shlighean  mar  dh'àithn'  e  gun  gluais  sinn." 

A's  'na,  &c. 

Their  an  Eaglais  's  an  là  sin, — Isaiah  xlix.  21. 
"  Bha  mi  'm  aonar  's  air  m'  f hàgail 
Air  bheag  sHochd  agus  tàireil, 
Fad  0  m'  oighreachd  a's  sgànrte, 
Mar  air  m'f  holach  's  an  fhàsach, 
Ach  iad  so  dhomh  co  dh'àraich  ? 
Co  dhomh  ghin  an  sliochd  àigh  so  mar  m'òigridh  ? 
Co  dhomh,  (Sic. 

Seinn,  0  !  seinn,  a  bhean  thàireil — Isaiah  liv.  1 — 3. 
Seinn,  dean  iolach  's  luath-gbàire, 
Oir  do  shhochd  cha  ghabh  àireamh — 
Bris  a  mach  air  gach  àird  dhiot, 
'S  leudaich  ionad  do  phàilliunn, 
Oir  do  ghineil  gu'n  àitich 
Uile  ionada  fàsail  na  talmhainn. 

Uile  ionada,  <kc. 

'S  an  aon  bheag  bidh  'na  mìle, — Isaiah  Ix.  22. 
'S  cinneach  làidir  ro  lionmhor, 
Is  'bha  tàireil  's  ro  dhìblidh, 

'S  theid  a  faicinn  'n  a  fior-ghloin', — Dàn  Shol.  TÌ.  4.  10. 
Mar  a'  ghrian  a  sgèimh  rioghail, 
'S  bigridh  thaght'  ann  an  Israeil 
'Dol  fo  'm  brataichean  rioghail  'an  òrdugb. 

'Dol  fo  'm,  <kc. 

Gu  'grian-èiridh  gu'u  tionail, — Isaiah  xlix.  6. 
Criosd  le  'slioisgeul  's  le  'spiorad, 
Slòigh  gun  àireamh  a  chithear 

'Snàmh  mar  cheò  ann  nan  iomachd, — Isaiah  Ix.  3 — 8. 
'S  mar  na  colmain  'sann  thig  iad 
Bho  gach  àird  mar  a  ghineil, 
Bheir  o  chein  iad's  o  chriochaibli  na  talmhainn. 

Bheir  0,  &c. 

Dùisg,  0  Shioin,  0  d'  chadal — Isaiah  lii.  1,  2. 
Dùisg,  's  cuir  neart  ort  niar  f  halluing, 
Culaidh  sgiamhach  do  mhaise  ; 
Crath  thu  fèin  's  na  biodh  smal  ort, 
Bi  o  'n  dus  air  do  ghlanadh, 
'S  cha  tcid  nco-ghlan  a  steach  ort, 
'S  cathair  naomh  thu  air  thalamh  nach  trèigear. 
'S  cathair,  dsc. 

'Nuair  le  Dia  sgriosar  Bab'lon 
Gheibh  an  talamh  na  h-àite 

Bean  an  Uainann  na  h-àiUeachd, — Tais.  xxi.  24 — 26. 
Cumt'  ri  firinn  nan  ncamhan, 
'S  ann  na  sohis  ro  dheah-ach 

Ghiaisidh  cinnich  theid  'thearnadh, — Isaiah  Ix.  3,  11. 
'S  bheir  uile  righrcan  na  lalmhainn  an  glòir  thuic'. 
'S  bheir,  &.c. 

Thig  a  steach  le  luath-ghàire 
Air  a  geataibh  gu  làthail, 

Slòigh  nan  cinneach  'ni  àin'tean, — Tais.  xxii.  1,  2,  14. 
'S  uisge-beo  gheibh  gu'n  àilghios, 
'S  craobh  na  beatha  gu'n  àrach, 
'Sgu  là  'bhreitheamh  o'n  àirde 
Cha  bhi  geataibh  na  slàint'  air  an  dùnadh. 

i  Cha  bhi,  &c. 

'Mheud.  's  tha  glic  iarradh  gras  iad 
Leughadh  Icabhar  na  fàisneachd, 
Cha'n'eil  breug  ann  na  gràit'neas, 
Ged  ni  i  moille  cha  'n  f  hàilnich, — Hab.  ii.  3. 
Thig  i  soilleir  a  làthair, 
'S  a'  cheart  àm  tha  air  àireamh, 
'S  cha  bhi  roimi  dith  no  pàirt  gun  choilionadh. 

'S  cha  bhi,  &o. 

'S  tiom  dhomh  'n  dàn  so  a  chriochnach', 
Ged  is  beag  ann  chaidh  innseadh 
Do  n'  th'alr  aitliris  sa'  BhiohuU, 
Ghabhas  àit'  mar  th'air  innseadh  ; 
Ach  gun  chlos  abradh  Israel, 
''  Athair  raeudaich  do  rioghachd, 
'Sleatha  'n  talamh  so  lion  agus  còmhdaich." 

'S  leatha,  àc. 


E  RRATA. 

I  st  page,  second  line  from  bottom,  for  siorruidJi,  read  sireadh. 
4th  page,  eighteenth  hne,  for  Dan.  vii.  4,  read  Dan.  ii.  38. 
4th  page,  eleventh  hne  from  bottom,  for  Dan.  viii.  6, 7,  21,  read 

Baìi.  viii.  5—7,  21. 
4th  page,  last  hne,  for  cluainibh,  read  claidheamh. 
6th  page,  twelfth  hne,  for  ceum,  read  ceann. 
lOth  page,  tenth  line,  for  Col.  iii.  13,  read  Gal.  iii.  13. 
12th  page,  first  hne,  for  Eoin.  xvii.  86,  read  Eoin.  xviii.  36. 
I2th  page,  fifth  line,  for  1  Cor.  iv.  19,20,  read  1  Cor.  xv.  19,  20. 


A'  CHRIOCH. 

